62020CO0113_INF
Tiesas (sestā palāta) 2020. gada 1. oktobra spriedums –
Slovenský plynárenský priemysel
(lieta C‑113/20)
Lūgums sniegt prejudiciālu nolēmumu – Tiesas Reglamenta 99. pants – Direktīva 90/435/EEK – Kopēja nodokļu sistēma, ko piemēro mātesuzņēmumiem un meitasuzņēmumiem, kuri atrodas dažādās dalībvalstīs – Piemērojamība laikā – Ienākuma nodoklis par laikposmu pirms dalībvalsts pievienošanās Eiropas Savienībai – Lēmums par nodokļa uzrēķinu, kas pieņemts pēc pievienošanās dienas
Prejudiciāli jautājumi – Tiesas kompetence – Robežas – Savienības direktīvas par kopējo nodokļu sistēmu, ko piemēro mātesuzņēmumiem un meitasuzņēmumiem dažādās dalībvalstīs, interpretācija – Nemaksātā ienākuma nodokļa piedziņa par laikposmu pirms dalībvalsts pievienošanās Eiropas Savienībai – Lēmums par nodokļa uzrēķinu, kas pieņemts pēc pievienošanās dienas – Izslēgšana
LESD 267. pants; Padomes Direktīva 90/435)
(skat. 25., 30., 31. punktu un rezolutīvo daļu)
Rezolutīvā daļa
Padomes Direktīva 90/435/EEK (1990. gada 23. jūlijs) par kopēju nodokļu sistēmu, ko piemēro mātesuzņēmumiem un meitasuzņēmumiem, kas atrodas dažādās dalībvalstīs, nav piemērojama situācijā, kurā dalībvalsts nodokļu iestāde ir iekasējusi no nodokļu maksātāja nesamaksāto ienākuma nodokli par taksācijas gadu pirms šīs dalībvalsts pievienošanās Eiropas Savienībai, pamatojoties uz lēmumu par nodokļa uzrēķinu, kurš pieņemts pēc minētās pievienošanās.